b'\n_START_ARTICLE_\nReijo Salminen (taikuri)\n_START_PARAGRAPH_\nReijo Salminen (4. joulukuuta 1930 \xe2\x80\x93 7. marraskuuta 2003) oli suomalainen taikuri, joka nousi 1950-luvulla pohjoismaiden taikureiden k\xc3\xa4rkeen. Vuonna 1950 h\xc3\xa4n voitti taikureiden PM-kilpailuissa manipulaattorisarjan ykk\xc3\xb6spalkinnon. Toisen kerran Salminen voitti pohjoismaiden mestaruuden vuonna 1955._NEWLINE_Salminen aloitti julkiset esiintymiset jo 8-vuotiaana ja ryhtyi ammattilaiseksi 15-vuotiaana. H\xc3\xa4net hyv\xc3\xa4ksyttiin taikuriyhdistys Taikapiiriin 18-vuotiaana._NEWLINE_H\xc3\xa4nen kansainv\xc3\xa4linen uransa alkoi 1950-luvun pohjoismaiden mestaruuksista, ja h\xc3\xa4n muun muassa istui taikureiden MM-kilpailuiden tuomaristossa vuonna 1988.'